FOTO: Facebook Sorin Oprescu

Poliţia susţine că insulina ar trebui ţinută în cabinetul medical.

Regulamentul interzice ca un arestat să aibă la îndemână orice fel de medicament. Sorin Oprescu putea să îşi administreze medicaţia, însă numai în cabinetul medical şi sub supravegherea medicului de la arest.

Conducerea Arestului anunţă că va face şi o anchetă medicală pentru că sunt suspiciuni că primarul suspendat şi-ar fi administrat mai multă insulină decât avea nevoie.

Apărătorii săi îi contrazic pe poliţişti şi spun că dozele nu au fost găsite în celulă, ci în cabinetul medical. În plus, îi acuză că l-ar fi lăsat izolat de ceilalţi arestaţi pentru 24 de ore, timp în care nu a beneficiat de asistenţă medicală.

Dacă se va stabili că Sorin Oprescu a încălcat regulamentul, ar putea fi sancţionat disciplinar, fie prin reducerea pachetelor pe care le primeşte, fie prin interzicerea vizitelor personale pentru o perioadă.